2. Satane o ile a leka go emisa dikgang tse di molemo jang mme seno se ne se boleletswe pele jang? Mma re sekaseke kafa Dikwalo Tse di Boitshepo di arabang dipotso tseno ka gone: Satane ke eng kgotsa ke mang—boikepo jo bo dirwang kgotsa motho wa moya? Fa e le gore Satane ke motho, a a ka go utlwisa botlhoko? Fa go le jalo, o ka itshireletsa jang? 3 Ke ‘dikgang dife tse di molemo’ tse Paulo a neng a di rera tse di neng di tlhomolola bopelonomi jo bo sa re tshwanelang jwa ga Jehofa? O ne a bolelela Bakeresete ba kwa Efeso a re: “Lo utlwile ka ga tiro ya bolebedi ya bopelonomi jo bo sa re tshwanelang jwa Modimo jo ke neng ka bo newa go akantswe ka lona.” (Baef. 3:1, 2) Paulo o ne a laetswe gore a itsise batho ba e seng Bajuda dikgang tse di molemo gore le bone ba tle ba akarediwe mo bathong ba ba tla busang le Keresete mo pusong ya Bogosi Jwa Bomesia. (Bala Baefeso 3:5-8.) Paulo o ne a tlhomela Bakeresete ba motlha wa gompieno sekao se se molemo sa go tlhagafala mo bodireding le go ba bontsha gore bopelonomi jo bo sa re tshwanelang jwa Modimo jo a neng a bo bontshiwa “e ne e se [jwa] lefela.”